## Pravilnik o temeljnim zahtjevima za ulja od ploda i komine maslina

### NN 35/1999 (12.4.1999.), Pravilnik o temeljnim zahtjevima za ulja od ploda i komine maslina

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 13. stavak 2., članka 23. stavak 4. i članka 42. stavak
3. Zakona o normizaciji ("Narodne novine" br. 55/96) ravnatelj Državnog
zavoda za normizaciju i mjeriteljstvo donosi

## **PRAVILNIK**

### **O TEMELJNIM ZAHTJEVIMA ZA ULJA OD PLODA I KOMINE MASLINA**

OPĆE ODREDBE

Članak 1.

Ovim se pravilnikom propisuju temeljni zahtjevi kojima u pogledu kakvoće
moraju udovoljavati ulja od ploda i komine maslina (u daljnjem tekstu:
ulja) temeljni zahtjevi za očuvanje kakvoće ulja, način deklariranja i
podaci koje deklaracija mora sadržavati, evidencija o proizvodnji ulja
te analitičke metode ispitivanja u svrhu utvrđivanja udovoljavanja ovih
ulja temeljnim zahtjevima, a u svrhu zaštite zdravlja i života ljudi te
interesa potrošača.

Članak 2.

Temeljnim zahtjevima propisanim ovim pravilnikom mora biti udovoljeno
u proizvodnji i prometu ulja.

Temeljni zahtjevi obuhvaćaju osnovni sastav ulja, aditive dopuštene
prema posebnom propisu, dopuštene tehnološke postupke, ambalažu, te uvjete
transporta, čuvanja i skladištenja.

Proizvodnja u smislu ovog pravilnika je skup tehnoloških postupaka koji
se primjenjuju da bi se od plodova i komine maslina dobila ulja, uključujući
pakiranje i deklaraciju ulja.

Promet ulja u smislu ovog pravilnika je nuđenje, uvoz, držanje na zalihi
radi prodaje ili izlaganje za prodaju.

Ispitivanje u smislu ovog pravilnika je provjera u svrhu utvrđivanja
udovoljavanja ulja temeljnim zahtjevima utvrđenim u Prilogu 1 koji je sastavni
dio ovog pravilnika (u daljnjem tekstu: Prilog 1) primjenom analitičkih
metoda utvrđenih u Prilogu 2 koji je sastavni dio ovog pravilnika (u daljnjem
tekstu: Prilog 2).

Članak 3.

Ulja se prema ovom pravilniku stavljaju u promet kao pakovina s označenom
nazivnom količinom punjenja propisanom za ta ulja posebnim propisom o mjeriteljskim
zahtjevima za pakovine.

Označivanje nazivnih količina punjenja i dopuštena odstupanja od nazivnih
količina punjenja pakovina propisani su posebnim propisom o mjeriteljskim
zahtjevima za pakovine.

TEMELJNI ZAHTJEVI

Članak 4.

Ulja se dobivaju od ploda masline (Olea europea sativa Hoffm. i Link)
ili krutog ostatka masline (komine) pri proizvodnji djevičanskog maslinovog
ulja odgovarajućim tehnološkim postupcima, s ili bez uporabe organskih
otapala, bez primjene kemijskog postupka reesterifikacije i bez miješanja
s bilo kojim drugim vrstama ulja ili masti, a namijenjena su neposrednoj
ljudskoj uporabi.

Članak 5.

Djevičansko maslinovo ulje prema ovom pravilniku je ulje dobiveno od
ploda masline isključivo fizičkim putem prešanjem i/ili centrifugiranjem
uz odgovarajuće zagrijavanje kod čega ne dolazi do kemijskih promjena u
ulju.

U proizvodnji djevičanskog maslinovog ulja mogu se još primjenjivati
postupci pranja, centrifugiranja, dekantacije i filtracije.

Članak 6.

Ulje komina maslina prema ovom pravilniku je ulje dobiveno ekstrakcijom
organskim otapalima komine maslina, bez primjene kemijskog postupka reesterifikacije
i miješanja s uljima i mastima drugog porijekla.

Ulje komina maslina ne smije na ambalaži imati nazive ili oznake koje
bi ga dovodile u vezu s maslinovim uljima iz članka 7. točke 1. do 5. ovog
pravilnika.

Članak 7.

Jestiva ulja od ploda i komine masline stavljaju se u promet kao:

1. djevičansko maslinovo ulje ekstra,

2. djevičansko maslinovo ulje,

3. djevičansko maslinovo ulje obično,

4. rafinirano maslinovo ulje,

5. maslinovo ulje,

6. ulje komine masline rafinirano,

7. ulje komine masline.

Jestiva ulja od ploda i komine masline pri stavljanju u promet moraju
udovoljavati temeljnim zahtjevima za ta ulja utvrđenim u Prilogu 1.

Članak 8.

Maslinovo djevičansko ulje lampante i ulje komine maslina sirovo ne
smiju se koristiti za ljudsku prehranu.

Članak 9.

Pod *djevičanskim maslinovim uljem ekstra* prema ovom pravilniku
podrazumijeva se maslinovo ulje nedvojbeno dobrog svojstvenog okusa i mirisa
propisanima za to ulje, a koje sadrži najviše 1% slobodnih masnih kiselina
izraženih kao oleinska kiselina.

U prometu tog ulja dozvoljava se pojava prirodnog taloga.

Pod *djevičanskim maslinovim uljem* prema ovom pravilniku podrazumijeva
se maslinovo ulje dobrog svojstvenog okusa i mirisa propisanima za to ulje,
a koje sadrži najviše 2% slobodnih masnih kiselina izraženih kao oleinska
kiselina.

Pod *djevičanskim maslinovim uljem obično* prema ovom pravilniku
podrazumijeva se maslinovo ulje prihvatljivog okusa i mirisa propisanima
za to ulje, a koje sadrži najviše 3,3% slobodnih masnih kiselina izraženih
kao oleinska kiselina.

Pod *rafiniranim maslinovim uljem* prema ovom pravilniku podrazumijeva
se maslinovo ulje dobiveno postupkom rafinacije maslinovog djevičanskog
ulja lampante pri čemu ne dolazi do promjene osnovne strukture glicerida.
Sadržaj slobodnih masnih kiselina u tom ulju iznosi najviše 0,5% izraženih
kao oleinska kiselina.

Pod *maslinovim uljem* prema ovom pravilniku podrazumijeva se mješavina
rafiniranog i djevičanskih maslinovih ulja osim maslinovog djevičanskog
ulja lampante, a koja sadrži najviše 1,5% slobodnih masnih kiselina izraženih
kao oleinska kiselina.

Pod *uljem komine maslina rafinirano* prema ovom pravilniku podrazumijeva
se ulje dobiveno postupkom rafinacije sirovog ulja komine maslina pri čemu
ne dolazi do promjene osnovne strukture glicerida, a sadrži najviše 0,5%
slobodnih masnih kiselina izraženih kao oleinska kiselina.

Pod *uljem komine maslina* prema ovom pravilniku podrazumijeva
se mješavina ulja komine maslina rafinirano i djevičanskih maslinovih ulja
osim djevičanskog maslinovog ulja lampante, a sadrži najviše 1,5% slobodnih
masnih kiselina izraženih kao oleinska kiselina.

Pod *maslinovim djevičanskim uljem lampante* prema ovom pravilniku
podrazumijeva se maslinovo ulje neprihvatljivog okusa i mirisa propisanima
za to ulje, a kojem sadržaj slobodnih masnih kiselina nije ograničen. Djevičanska
maslinova ulja s preko 3,3% slobodnih masnih kiselina izravno ulaze u ovu
skupinu maslinovih ulja.

*Ulje komine maslina sirovo* prema ovom pravilniku je ulje dobiveno
iz krutog ostatka u proizvodnji djevičanskog maslinova ulja tj. komine
maslina, uporabom organskih otapala.

Članak 10.

Oznakom zemljopisnog ili sortnog porijekla može se na deklaraciji označiti
djevičansko maslinovo ulje ekstra koje udovoljava ovim temeljnim zahtjevima:

1. da je djevičansko maslinovo ulje ekstra s navedenog područja ili
od navedene sorte udovoljavalo tri godine uzastopce temeljnim zahtjevima
propisanim ovim pravilnikom za djevičansko maslinovo ulje ekstra,

2. da vrijednosti pokazatelja za djevičanska maslinova ulja iz Priloga
1 kojima se dokazuje posebnost sortnog i/ili zemljopisnog porijekla u ispitnom
razdoblju kroz tri godine uzastopce nisu odstupale za više od ±20%,

3. da su ispitivanja u svrhu utvrđivanja udovoljavanja djevičanskog
maslinovog ulja ekstra temeljnim zahtjevima iz Priloga 1 kroz razdoblje
od tri godine provodila ovlaštena ispitivališta a analitički izvještaji
o rezultatima tih ispitivanja sastavni su dio evidencije o proizvodnji
ulja sukladno članku 14. ovog pravilnika.

Oznakom*"eko-biološki proizvedeno"* može se na deklaraciji
označivati samo djevičansko maslinovo ulje ekstra koje pored zahtjeva iz
stavka 1. ovog članka udovoljava zahtjevu, da ne sadrži ostatke pesticida
i drugih zaštitnih sredstava u količinama čije je prisustvo moguće dokazati
međunarodno prihvaćenim analitičkim metodama (npr. Pesticide Analitical
Manual FDA-USDA).

Za djevičansko maslinovo ulje ekstra označeno oznakom zemljopisnog i/ili
sortnog porijekla ili "eko-biološki proizvedeno" proizvođač je dužan voditi
evidenciju o godišnje proizvedenim količinama.

Članak 11.

U rafinirano maslinovo ulje, maslinovo ulje, ulje komine maslina i ulje
komine maslina rafinirano može se dodavati a-tokoferol
u svrhu antioksidativnog učinka u količini da ga krajnji proizvod ne sadrži
više od 200 mg/kg.

Članak 12.

Ulja se moraju transportirati, skladištiti i čuvati na način da im se
očuva kakvoća do potrošnje. Kod toga se posebno mora voditi računa o sljedećem:

- da ulja ne budu izložena izravnoj sunčevoj svjetlosti, izvoru topline
ni UV-zračenju,

- da se djevičansko maslinovo ulje pakira u ambalažu koja osigurava
zaštitu od svjetla (limena, tetrapak ili boce od zatamnjenog stakla i dr.),

- temperatura skladištenja ovih ulja ne smije prelaziti 22° C.

NAČIN DEKLARIRANJA

Članak 13.

Ulja se stavljaju u promet isključivo kao pakovine koje na ambalaži,
naljepnici ili privjesnici moraju imati deklaraciju. Deklaracija mora sadržavati
ove podatke:

1. naziv ulja i trgovačko ime ako ga ulje ima,

2. naziv i adresa proizvođača, a za uvozne pakovine ulja naziv i adresa
uvoznika,

3. neto količina ulja,

4. dodani aditivi (vrsta i naziv ili vrsta i E broj),

5. volumni dio u % pojedinih ulja u mješavinama opadajućim redoslijedom
zastupljenosti,

6. datum proizvodnje i rok uporabe, ili "upotrebljivo do..." s oznakom
roka (dan, mjesec i godina kao dvoznamenkasti brojevi),

7. maksimalni udjel slobodnih masnih kiselina izraženih kao % oleinske
kiseline za jestiva ulja od ploda masline iz članka 7. stavak 1. točke
1. do 3. ovog pravilnika,

8. upute o čuvanju ulja,

9. za maslinovo djevičansko ulje lampante i ulje komina maslina sirovo
naznaku da nije za ljudsku uporabu,

10. druge podatke važne za potrošače.

Na deklaraciji ulja ne smiju se navoditi bilo kakve oznake kakvoće (npr.
priznanja, medalje i dr.) koje se ne temelje na temeljnim zahtjevima propisanim
ovim pravilnikom.

Deklaracija mora biti uočljiva, jasna i čitljiva.

Slova kojima su tiskani naziv ulja ili trgovačko ime te naziv proizvođača
moraju biti veća od slova kojima su tiskani ostali podaci na deklaraciji.

EVIDENCIJA O PROIZVODNJI ULJA

Članak 14.

Proizvođač je dužan voditi evidenciju o proizvodnji ulja koja osim podataka
iz deklaracije propisanih u članku 13. ovog pravilnika sadrži i ove podatke:

1. kratak opis tehnološkog postupka, vrstu i količinu upotrijebljenih
sirovina, pomoćnih sredstava, dodanih aditiva te vrstu ambalaže,

2. analitičke izvještaje ovlaštenih ispitivališta o senzorskim i fizičko-kemijskim
ispitivanjima te zdravstvenoj ispravnosti ulja.

Članak 15.

Za ulja koja se uvoze na tržište Republike Hrvatske, uvoznik je osim
podataka iz deklaracije propisanih člankom 13. ovog pravilnika dužan pribaviti
podatke i iz članka 14. ovog pravilnika.

ANALITIČKE METODE ZA UTVRĐIVANJE UDOVOLJAVANJA TEMELJNIM ZAHTJEVIMA
ZA ULJA

Članak 16.

Radi utvrđivanja udovoljavanja ulja temeljnim zahtjevima iz priloga
1 primjenjuju se analitičke metode navedene u prilogu 2.

PRIJELAZNE I ZAVRŠNE ODREDBE

Članak 17.

Stupanjem na snagu ovog pravilnika prestaje važiti Pravilnik o kvaliteti
jestivoga maslinova ulja i miješanoga maslinova ulja ("Narodne novine"
broj 53/91).

Članak 18.

Ovaj pravilnik stupa na snagu osmog dana od dana objave u "Narodnim
novinama".

Iznimno ulja iz točaka 1.-5. članka 7. ovog pravilnika proizvedena prije
stupanja na snagu ovog pravilnika mogu se stavljati u promet s nazivima
ulja prema članku 9. Pravilnika o kvaliteti jestivoga maslinova ulja i
miješanog maslinova ulja ("Narodne novine" br. 53/91) najkasnije do 30.
lipnja 2000., a miješano maslinovo ulje proizvedeno prema odredbama članka
19. Pravilnika o kvaliteti jestivog maslinova ulja i miješanog maslinova
ulja ("Narodne novine" br. 53/91) najkasnije do 31. kolovoza 1999. godine.

Klasa: 011-02/99-01/01
Urbroj: 558-02/6-99-1
Zagreb, 29. ožujka 1999.

Ravnatelj
**dr. sc. Jakša Topić, dipl. ing.,** v. r.

![](dodatni/372077.gif)

![](dodatni/372078.gif)

Napomene:

\* Rezultati analiza izražavaju se brojem decimala koji je za određeni
pokazatelj naveden u tablici.

\*\* Posljednja decimala uvećava se za jednu jedinicu ako je vrijednost
decimale koja slijedi veća od 4.

\*\*\* Uzorak se svrstava u određenu vrstu ulja u slučaju kada svi pokazatelji
udovoljavaju granicama određenim za dotičnu vrstu ulja. Izuzetak čini ulje
lampante za koji je dovoljno da samo jedan pokazatelj prelazi navedenu
graničnu vrijednost.

(1) Kn je koeficijent apsorpcije uzorka u
ultraljubičastom spektru valne dužine u nm. Granične vrijednosti K270 izmjerene
nakon postupka s aluminijevim oksidom za vrstu lampante iznose Ł0,11
a za ostala djevičanska ulja Ł010.

(2) Pod vrlinama se podrazumijeva okus i miris po plodu masline.

(3) Ili: medijana mane MeŁ2.5 i medijana
vrline Me=0.

(4) Odnosi se na zbroj: D5,23-stigmastadienol
+ klerosterol + b-sitosterol + sitostanol +
D5-avenasterol + D5,24-stigmastadienol.

(5) Zbroj izomera koji mogu, ali ne moraju biti razdvojeni pomoću kapilarne
kolone.

(6) Granična vrijednost odnosi se na ukupne halogenirane spojeve utvrđene
detektorom elektronskog zahvata. Za pojedinačno utvrđene spojeve granična
vrijednost iznosi 0,10 mg/kg.

(7) ECN-ekvivalentni broj ugljika

PRILOG 2

ANALITIČKE METODE ZA UTVRĐIVANJE UDOVOLJAVANJA TEMELJNIM ZAHTJEVIMA
ULJA

1. ODREĐIVANJE STIGMASTADIENA U BILJNIM ULJIMA

International Olive Oil Council, "Method for the determination of stigmastadienes
in vegetable oils" (Consejo Oleicola Internacional, Principe de Vergara
154, 28002 Madrid (u nastavku: COI)/T.20/Doc. No. 11/Rev. 1, 1994).

2. ODREĐIVANJE KOLIČINE VOSKOVA KAPILARNOM PLINSKOM KROMATOGRAFIJOM

International Olive Oil Council, "Determination of wax content by capillary
column gas-liquid chromatography" (COI/T.20/Doc. No. 18/6 June 1996).

3. ODREĐIVANJE SLOBODNIH MASNIH KISELINA

International Organization for Standardization, "Animal and vegetable
fats and oils - Determination of acid value and acidity" (ISO 660: 1996).

4. ODREĐIVANJE PEROKSIDNOG BROJA

International Organization for Standardization, "Animal and vegetable
fats and oils - Determination of peroxide value" (ISO 3960: 1998).

5. ODREĐIVANJE SASTAVA I KOLIČINE STEROLA KAPILARNOM PLINSKOM KROMATOGRAFIJOM

International Olive Oil Council, "Determination of the composition and
content of sterols by capillary-column gas chromatography" (COI/T.20/Doc.
No. 10/28 May 1992).

6. ODREĐIVANJE TRITERPENSKIH DIOLA ERITRODIOLA I UVAOLA

International Union of Pure and Applied Chemistry, "Standard Methods
for the Analysis of Oils, Fats and Derivatives - Determination of the erythrodiol
content" (IUPAC, Method 2.431).

7. ODREĐIVANJE MASNIH KISELINA U POLOŽAJU 2 NA TRIGLICERIDIMA

International Union of Pure and Applied Chemistry, "Standard Methods
for the Analysis of Oils, Fats and Derivatives - Determination of fatty
acids in the 2-position in the triglycerides of oils and fats" (IUPAC,
Method 2.210, 7th edition, 1987).

8. SPEKTROFOTOMETRIJSKA ANALIZA U ULTRALJUBIČASTOM PODRUČJU

International Olive Oil Council, "Spectrophotometric investigation in
the ultraviolet" (COI/T.20/Doc. No. 19/6 June 1996).

9. ODREĐIVANJE KOLIČINE HALOGENIRANIH OTAPALA

International Olive Oil Council, "Determination of tetrachloroethylene
in olive oils by gas-liquid chromatography" (COI/T.20/Doc. No. 8/Corr.
1 December 1990).

10. ODREĐIVANJE SASTAVA UKUPNIH MASNIH KISELINA I UDJELA TRANSIZOMERA

International Organization for Standardization, "Animal and vegetable
fats and oils - Analysis by gas chromatography of methyl esters of fatty
acids" (ISO 5508:1990) ili

International Olive Oil Council, "Determination trans unsaturated fatty
acids by capillary column gas chromatography" (COI/T.20/Doc. No. 17/6 June
1996).

11. ODREĐIVANJE SASTAVA TRIGLICERIDA S EKVIVALENTNIM BROJEM UGLJIKA
(ECN) 42

International Union of Pure and Applied Chemistry "Standard Methods
for the Analysis of Oils, Fats and Derivatives - Determination of composition
of triglycerides in liquid vegetable oils in terms of their partition number
by high-performance liquid chromatography" (IUPAC, Method 2.234) ili

International Olive Oil Council, "Theoretical composition of ECN 42
and ECN 44 triglicerides (computer program)" (COI/T.20/Doc. No. 9 / 1991).

12. SENZORSKO OCJENJIVANJE DJEVIČANSKOG MASLINOVOG ULJA

International Olive Oil Council, "Sensory analysis: general basic vocabulary"
(COI/T.20/Doc. No, 4/18 June 1987);

International Olive Oil Council, "Glass for oil tasting" (COI/T.20/Doc.
No. 5/18 June 1987);

International Olive Oil Council, "Guide for the installation of a test
room" (COI/T.20/Doc. No. 6/18 June 1987);

International Olive Oil Council, "General methodology for the organoleptic
assessment of virgin olive oil" (COI/T.20/Doc. No. 13/20 November 1996);

International Olive Oil Council, "Guide for the selection, training
and monitoring of skilled virgin olive oil tasters" (COI/T.20/Doc. No.
14/20 November 1996)

International Olive Oil Council, "Organoleptic assessment of virgin
olive oil" (COI/T.20/Doc. No. 15/20 November 1996).

Pravilnik, NN 35/1999-741